जेल में पति से मिली किरणदीप कौर; खालिस्तान समर्थक की फरारी के बाद पहली मुलाकात
Khalistani WPD Amritpal Singh Wife Kirandeep Kaur; Meeting In Dibrugarh Central Jail | Waris Punjab De खालिस्तानी समर्थक व वारिस पंजाब दे मुखी अमृतपाल सिंह से आज उसकी पत्नी किरणदीप कौर डिब्रूगढ़ जेल में मुलाकात करेगी।
खालिस्तानी समर्थक व वारिस पंजाब दे मुखी अमृतपाल सिंह से आज उसकी पत्नी किरणदीप कौर डिब्रूगढ़ जेल में मुलाकात के लिए पहुंची हैं। परमिशन मिलने के बाद अमृतपाल सिंह की पत्नी किरणदीप कौर सोमवार ही घर से रवाना हो गई थी। उनके साथ शिरोमणि गुरुद्वारा प्रबंधक कमेटी के सदस्य व वकील का एक जत्था भी डिब्रूगढ़ के लिए रवाना हुआ है।
मिली जानकारी के अनुसार किरणदीप कौर सोमवार ही अमृतसर से दिल्ली के लिए सड़क मार्ग से रवाना हो गई थी। सोमवार शाम से गुरुवार सुबह तक वह दिल्ली में ही रुकी हुई थी। गुरुवार सुबह ही वह दिल्ली से असम के लिए रवाना हुई है। वहीं बीते गुरुवार को चाचा और चचेरा भाई अमृतपाल सिंह से मिलने पहुंचे थे। इसी दौरान अमृतपाल सिंह ने एक संदेश कौम के नाम जारी किया था और इस मामले में पकड़े गए सिखों को एकजुट होकर ही केस लड़ने की सलाह दी थी।
18 मार्च के बाद से नहीं हुई मुलाकात 
अमृतपाल सिंह अपने समर्थकों के साथ 18 मार्च को अमृतसर के गांव जल्लूपुर खेड़ा से मोगा के लिए रवाना हुआ था। जिसके जालंधर में पुलिस ने अमृतपाल सिंह के खिलाफ कार्रवाई कर दी और वह भागने में कामयाब रहा था। तब से लेकर आज तक पत्नी किरणदीप कौर अमृपाल सिंह से नहीं मिली है। तकरीबन डेढ़ महीने के बाद किरणदीप कौर अमृतपाल सिंह से मिलने पहुंच रही है।
किरणदीप कौर को विदेश जाने से रोका था 
अमृतपाल की NRI पत्नी किरणदीप कौर को 20 अप्रैल को अमृतसर एयरपोर्ट पर इमिग्रेशन अधिकारियों ने रोक लिया था। वह लंदन जा रही थी। अमृतसर एयरपोर्ट पर किरणदीप से 3 घंटे तक पूछताछ चली। इसके बाद किरणदीप को वापस लौटा दिया।
ये खबर भी पढ़ें:- 
अमृतपाल की पत्नी से 3 घंटे पूछताछ: इमीग्रेशन अफसरों ने अमृतसर एयरपोर्ट से घर लौटाया; लंदन जा रही थी, 1 महीने का वीजा बाकी 
वारिस पंजाब दे चीफ अमृतपाल की NRI पत्नी किरणदीप कौर को गुरुवार को अमृतसर एयरपोर्ट पर इमिग्रेशन अधिकारियों ने रोक लिया। वह लंदन जा रही थी। श्री गुरु रामदास जी इंटरनेशनल एयरपोर्ट पर किरणदीप से 3 घंटे तक पूछताछ चली। इसके बाद किरणदीप को वापस लौटा दिया (पढ़ें पूरी खबर)